15/11/2017 | Administración LocalMunicipal
Arteixo
Urbanismo
Normativa e ordenanzas do PERI da UA 5

A N U N C I O O Pleno da Corporación, en sesión celebrada o día 24/11/2016, acordou estimar parcialmente as alegacións presentadas e aprobar definitivamente o expediente nº 6/2013. PERI de Plan Especial de Reforma Interior da UA 5, tramitado de oficio segundo proxecto técnico asinado polo arquitecto don Alexandru Florin Peramos Nolberto en data setembro de 2016. No Diario Oficial de Galicia nº 45 de data 06/03/2017 publicouse anuncio relativo a dita aprobación definitiva, e por Resolución da Dirección Xeral de Ordenación do Territorio e Urbanismo de data 21/03/2017 ordenouse a inscrición do presente Plan Especial no Rexistro de Planeamento Urbanístico de Galicia co número de rexistro RPG 000 44/2017. Contra o acordo de aprobación definitiva deste Plan Especial, instrumento de planeamento que ten natureza de disposición xeral, poderase interpoñer RECURSO CONTENCIOSO – ADMINISTRATIVO perante a Sala correspondente do Tribunal Superior de Xustiza de Galicia no prazo de DOUS MESES contados a partir do día seguinte ao da publicación do presente anuncio (art.46 da Lei 29/1998, do 13 de xullo, reguladora da xurisdicción contencioso – administrativa). NORMATIVA E ORDENANZAS NORMATIVA URBANÍSTICA: 1.- NORMAS XERAIS ARTIGO 1.- NATUREZA, ÁMBITO E VIXENCIAS.1. O presente Plan Especial de Reforma Interior, en adiante P. E. R. I., ordena un ámbito de solo urbano non consolidado de uso residencial no termo municipal de Arteixo.2. O P. E. R. I. non entrará en vigor ata que se teña producido a publicación no BOP dos textos íntegros do acordo de Aprobación Definitiva e da Normativa Urbanística, consonte a lexislación do dereito administrativo. A súa vixencia será indefinida.3. As presentes Ordenanzas serán de aplicación obrigatoria para a redacción de Estudos de Detalle, Proxectos de Urbanización e de Edificación, de Reparcelación e de Parcelación, tanto privadas como de carácter público que se pretendan realizar dentro do ámbito do P. E. R. I. ARTIGO 2.- RELACIÓN CO PLANEAMENTO MUNICIPAL DE ARTEIXO. En tódolos puntos non desenvolvidos no presente P. E. R. I., estarase a o disposto nas NNSS de Planeamento de Arteixo. ARTIGO 3.- ALCANCE NORMATIVO DOS DOCUMENTOS.1. O alcance normativo do Plan deriva do contido normativo dos documentos que o integran: Normativa, Plan de Etapas e Planos de Ordenación que terán carácter vinculante.2. A cartografía a escala 1/500 que constitúe a base gráfica sobre a que se debuxou a planimetría terá o carácter de cartografía municipal oficial e o seu uso será obrigatorio para reflectir o emprazamento e determinacións de calquera actuación de planeamento o de calquera petición de licenza urbanística. O Concello poderá crear a correspondente ordenanza para a expedición de copias reproducibles da cartografía oficial. ARTIGO 4.- MODIFICACIÓNS.1. A modificación de calquera dos elementos do P. E. R. I. axustarase ao previsto na Lei, e no non previsto, ao disposto por estas ordenanzas.2. As modificacións non poderán alterar en ningún caso o teito máximo de edificabilidade definido nas NNSS de Arteixo. Estarase ao disposto no artigo 83 da Lei do solo de Galicia. ARTIGO 5.- DESENVOLVEMENTO OBRIGATORIO. Para a execución do P. E. R. I. redactarase obrigatoriamente os Proxectos de Urbanización correspondentes. ARTIGO 6.- ESTUDOS DE DETALLE. O Concello poderá esixir a redacción de Estudos de Detalle cando a complexidade no deseño interior da parcela, a nivel de urbanización, circulación e aparcamento, o requira. ARTIGO 7.- EXECUCIÓN. A Execución do P. E. R. I. realizarase en dous Polígonos. ARTIGO 8.- SISTEMA DE ACTUACIÓN. Fíxase como sistema de actuación o de compensación para os dous polígonos. ARTIGO 9.- DEFINICIÓNS. A efectos destas ordenanzas, considéranse as definicións incluídas no texto normativo das NNSS de Arteixo. De forma complementaria establécense as seguintes puntualizacións: Edificabilidade Verá expresada en termos absolutos (metros cadrados edificables) para cada cuarteirón, consonte expresa o plano de zonificación. Computaranse todas as superficies edificables de carácter lucrativo, calquera que sexa o uso ao que se destinen, incluídas as construídas no subsolo e os aproveitamentos baixo cuberta, coa única excepción das superficies construídas no subsolo con destino a rochos de superficie inferior a 10 metros cadrados vinculados ás vivendas do edificio, a aparcadoiros ou a instalacións de servizo como as de calefacción, electricidade, gas ou análogas. Soar A definición será a expresada no artigo 18 da Lei do solo de Galicia.2.- NORMAS COMÚNS DE EDIFICACIÓN ARTIGO 10.- PARÁMETROS E DETERMINACIÓNS REGULADORAS. A edificación no ámbito do P. E. R. I., adecuarase á norma zonal correspondente, en virtude do uso e tipo de edificación planeada. Os parámetros e determinacións reguladoras que se establecen son: - Aliñacións. - Rasantes. - Recuamentos. - Altura máxima. - Superficie edificable máxima (aproveitamento). - Usos. - Aparcamento. - Ocupación. ARTIGO 11.- CONDICIÓNS XERAIS DE USO.1. Son as condicións que regulan as diferentes utilizacións dos terreos e edificacións segundo a actividade que se produza sobre eles.2. Os usos divídense en permitidos e prohibidos en base á súa adecuación a cada zona e aos fines da ordenación e á compatibilidade dos usos entre si.3. As compatibilidades de uso establécense en cada ordenanza, debéndose cumprir en todo caso as Normas Xerais de Uso das NNSS de Arteixo. ARTIGO 12.- LIÑAS DE EDIFICACIÓN. Son aquelas liñas que a futura edificación sobre rasante non pode sobrepasar, veñen definidas graficamente polos recuamentos. Estarase ao disposto na normativa das NNSS sobre a regulación dos corpos voados e saíntes en concordancia coas normas de habitabilidade de Galicia. ARTIGO 13.- SUPERFICIE EDIFICABLE. O presente P. E. R. I. establece a superficie edificable máxima para cada cuarteirón. Os instrumentos de equidistribución determinaran as edificabilidades correspondentes a cada parcela. ARTIGO 14.- SOTO. Permítense, de acordo á definición das NNSS de Arteixo. ARTIGO 15.- RESTO DOS PARÁMETROS. Para o resto dos parámetros non definidos nestas Normas Comúns de Edificación, estarase ás Ordenanzas das NNSS.3.- NORMAS PARTICULARES DA EDIFICACIÓN ARTIGO 16.- ORDENANZA 1. RESIDENCIAL. A presente ordenanza adopta os parámetros e condicións definidas na Ordenanza URME das NNSS. de Arteixo, coas seguintes particularidades derivadas da proposta de ordenación do P. E. R. I. Edificabilidade máxima: O presente P. E. R. I. establece en termos absolutos o aproveitamento urbanístico para cada cuarteirón, conforme ao expresado no plano de Zonificación. Os instrumentos de equidistribución deberán repartir o aproveitamento para cada parcela resultante. A os efectos do cómputo da edificabilidade outorgada será de aplicación o establecido no artigo 9 desta normativa. Altura máxima: En coherencia coas determinacións da ordenanza URME o P. E. R. I. establece para cada cuarteirón a altura máxima, consonte se expresa mediante o número de plantas no plano de Zonificación. Aliñacións, rasantes e fondo máximo: Son as establecidas nos planos de ordenación. Ocupación máxima: En plantas baixo rasantes, poderase ocupar a totalidade da parcela. En planta baixa poderase ocupar a totalidade da parcela en todos os cuarteiróns. En plantas altas a ocupación máxima estará limitada polo cumprimento do fondo máximo (“profundidade máxima de construción” da ordenanza URME) de 16 metros en todos os cuarteiróns. Aparcamento Os planos de ordenación determinan a reserva de prazas de aparcamento privadas correspondentes a cada cuarteirón. Os instrumentos de equidistribución deberán asinar o número de prazas correspondente a cada parcela baixo o criterio de reparto en proporción á edificabilidade. Servidumes de paso e de luces 1. As áreas sinaladas nos planos cos códigos C.1.6, C.1.7 e C.2.5 destinaranse a uso público sobre rasante, e deberán garantir o libre paso e a continuidade dos espazos libres e viario públicos. A sua urbanización será congruente co uso público ao que se destinan. Permítese a ocupación baixo rasante destes espazos, que nese caso estarán destinados a usos non computables, como son os trasteiros de superficie inferior a 10 m² vinculados ás vivendas do edificio, a aparcamentos ou a instalacións de servizo como as de calefacción, electricidade, gas ou análogas.2. Os encontros da edificación coas edificacións existentes nos límites do ámbito resolveranse de tal xeito que queden garantidas as servidumes existentes de luces e de acceso ás propiedades en planta baixa, se as houbera. A tal efecto realizaranse patios de parcela regulamentarios así como pasos en planta baixa onde sexan necesarios. Esta advertencia faise expresamente para os cuarteiróns C.2.1 e C.2.2. ARTIGO 17.- ORDENANZA 2. EQUIPAMENTO. Aplicarase esta ordenanza á zona destinada ao solo de cesión destinado a equipamento de titularidade pública, a cal se grafía nos correspondentes planos de ordenación. Tipoloxía: Contemplase a tipoloxía de edificio illado, separado de todos os lindes de parcela. Usos: O uso principal será dotacional orientado a prestación de servizo público de tipo social, cultural, asistencial ou educativo. Admítense outro usos compatibles relacionados cos servizos técnicos da urbanización como un centro de transformación de media tensión, cadros de alumeado ou contedores de recollida selectiva de lixo. Altura máxima: Dúas plantas (B+1), 10 m de altura. Aliñacións, recuamentos e rasantes: Son as establecidas nos planos de ordenación. Ocupación máxima: Será o 50% da parcela. Baixo rasante, a ocupación poder ARTIGO 18.- ORDENANZA 3. ESPAZOS LIBRES E ZONAS VERDES. Esta ordenanza regula o uso e utilización das parcelas de cesión e titularidade pública para a localización dos espazos libres e zonas verdes ao servizo da colectividade. O uso específico é o de espazo libre e zona verde no contexto dun ambiente urbano de alta densidade. As áreas axardinadas ocuparán unha superficie mínima do 30% do total da zona destinada a espazo libre. O resto da superficie poderase destinar a espazos peonís, de estancia o de xogo. O nivel de urbanización entre estas dúas zonas será substancialmente diferente, limitándose na zona axardinada a unha instalación de rego e de alumeado, esta última de carácter puntual e xustificada no proxecto de urbanización. A zona peonil equiparase con mobiliario urbano axeitado ao ambiente natural existente. Autorízase nesta zona a colocación de xogos de nenos, dando cumprimento á lexislación sectorial en materia de seguridade. Autorízanse os peches con carácter puntual e específico como a delimitación de área infantil ou similar. Será de madeira e a súa altura non superará os 0,80 metros. ARTIGO 19.- ORDENANZA 4. SISTEMA VIARIO. Comprende o solo destinado a sistema viario. Será de cesión e titularidade pública, e estará composto por zonas destinadas ao tránsito rodado, itinerarios peonís, aparcamentos vinculados á rede viaria. Nos correspondentes planos de ordenación queda definido xeometricamente mediante aliñacións. As rasantes serán as definidas nos planos de ordenación. Baixo rasante do sistema viario discorrerán as redes e elementos de urbanización. Vinculase ao sistema viario un mínimo 61 prazas de aparcadoiro, das cales como mínimo 4 serán prazas adaptadas para minusválidos. A proposta gráfica dos planos de ordenación, en relación á localización de ditas prazas, entenderase a título indicativo. Corresponde ao Proxecto de Urbanización a definición precisa das mesmas, consonte ao cumprimento das disposicións en materia de accesibilidade e supresión de barreiras.4.- NORMAS DE URBANIZACIÓN ARTIGO 20.- OBRIGATORIEDADE Para a execución do P. E. R. I. redactaranse Proxectos de Urbanización que terán en conta as determinacións expresadas nas presentes NNSS de Arteixo. ARTIGO 21.- OBXECTO E ALCANCE DOS PROXECTO DE URBANIZACIÓN 1. Os Proxecto de Urbanización teñen por obxecto a definición técnica precisa capaz de levar a cabo a execución da urbanización definida no P. E. R. I. 2. Os Proxecto de Urbanización non poderán cambiar as determinacións do P. E. R. I. en canto a ordenación, réxime do solo e niveis de uso e intensidade. Todo o máis, poderán realizar axustes de detalle froito do proceso de adaptación das determinacións á realidade física.3. A efectos do alcance dos Proxectos, as obras de urbanización despézanse nos seguintes puntos: - Apertura de viario e aparcamento en superficie. - Tratamento de superficies, pavimentación. - Xardinería e acondicionamento de espazos libres. - Redes de distribución (auga, gas, electricidade). - Alumeado público. - Telefonía e outras telecomunicacións. - Redes de evacuación de augas pluviais e residuais. - Outros.4. Os Proxecto de Urbanización deberán resolver adecuadamente os enlaces dos servizos existentes exteriores ao ámbito nos termos expresados no presente P. E. R. I., comprobando, en calquera caso, a capacidade destes para soportar as cargas engadidas pola nova urbanización.5. Os Proxectos de Urbanización darán cumprimento das diferentes lexislacións sectoriais e específicas que correspondan a cada caso, en especial, á lexislación sobre accesibilidade e supresión de barreiras. ARTIGO 22.- CONTIDO DOS PROXECTOS DE URBANIZACIÓN 1. Os Proxectos de Urbanización terán a documentación necesaria para a correcta posta en práctica das súas determinacións que, en calquera caso, será a mínima esixida no punto 69 do regulamento de Planeamento.2. Os Proxectos estarán redactados de forma que permitan a persoas distintas aos autores, a dirección e execución das obras, as cales formarán un conxunto terminado, de modo que o seu funcionamento sexa completo.3. Tódolos Proxectos irán datados e firmados por técnico competente, sobre o que recaerá a responsabilidade do Proxecto e a súa adecuación ao planeamento antecedente.4. Incluirase un Anexo que xustifique o cumprimento dos criterios básicos que establece á lexislación sobre accesibilidade e supresión de barreiras. ARTIGO 23.- APROBACIÓN DOS PROXECTOS DE URBANIZACIÓN Os Proxectos de Urbanización tramitaranse e aprobarán conforme ao disposto na lexislación urbanística. ARTIGO 24.- CONDICIÓNS E TRATAMENTO DA REDE VIARIA 1. Definición Forman parte da rede viaria os espazos definidos no presente Plan destinados ao tránsito e circulación da poboación, xa sexa peonil ou motorizada. Inclúen as zonas axardinadas ao servizo desta, como illotes ou rotondas.2. Pavimentación: 1) Para calcular a pavimentación de calzadas nas vías rodadas terase en conta, tanto o espesor das capas de firme necesario como o material a empregar na capa de rodaxe, o carácter e o tráfico das mesmas.2) Con carácter aconsellable, en tódolos casos e de forma obrigada en terreos arxilosos, disporase unha primeira capa de area do río que actuando como drenaxe evite que as arxilas se mesturen coas capas superiores do pavimento.3) Cando existan desniveis na proximidade inmediata das vías, estes trataranse de forma que os noiros necesarios teñan unha pendente que impida o corremento de terras, colocando muros de contención nos lugares en que se faga preciso.4) Os materiais de pavimentación elixiranse de acordo cun código funcional que distinga a categoría do espazo, circulación rodada, peonil, estancia de persoas e de vehículos, uso conxunto de persoas e de vehículos, etc. As bandas de aparcamento realizaranse con pavimentos filtrantes tipo celosía ou lastro con xunta verde.5) O solo de beirarrúas e recorridos peonís resolveranse con materiais que non dificulten a circulación das persoas e de vehículos de mano.6) As tapas de arquetas, rexistros, etc. orientaranse tendo en conta as xuntas dos elementos do paramento e nivelaranse co seu plano de tal forma que non resalten sobre o mesmo.7) As diferenzas de nivel entre distintos pavimentos resolveranse con bordos ou outros elementos de separación que definan claramente os seus perímetros.8) Os accesos rodados ás parcelas edificables nunca deformarán o perfil lonxitudinal das beirarrúas.9) Deberanse instalar en beirarrúas reixas de ventilación de redes e outros elementos soterrados, dispoñeranse de modo que non supoñan risco.10) Como norma xeral en rúas con pendente superior ao 6% será recomendable dispor un pavimento antiesbarrante.11) A pendente mínima será do 0,8%. Admitiranse excepcionalmente pendentes menores sempre que o proxecto resolva axeitadamente o drenaxe da plataforma, utilizando levadas, ampliando a frecuencia de sumidoiros, etc.12) O deseño dos itinerarios peonís, vaos e pasos de peóns realizarase conforme aos criterios expostos na lexislación sobre accesibilidade e supresión de barreiras.3. Xardinería: 1) Os sistemas de rego por circulación superficial non ofrecerán solucións de continuidade co pavimento. Se as gabias e canles son profundas e entrañan perigo para os viandantes contarán coas correspondentes proteccións.2) Os espazos verdes deberán ser acondicionados na súa totalidade, evitando espazos residuais sen tratamento algún.3) Prohíbese a plantación arbórea sobre a vertical de calquera infraestrutura.4) A distancia mínima entre os troncos das árbores e o peche de parcelas ou a liña de edificación, será de 1,50 m. artigo 25.- condicións do abastecemento de auga Establécese unha dotación mínima de 190 litros por habitante e día. A rede quedará dividida en sectores mediante chaves de paso, situadas de forma que en caso de avaría dun tramo non implique o peche das chaves en conducións de diámetro superior. As conducións situaranse a unha profundidade mínima de 0,60 m e irán reforzadas con envolvente de formigón nos cruces de calzada. Os tubos de auga potable irán sempre a cota superior ás de saneamento. O aloxamento vertical mínimo entre ditos tubos será de 0,30 metros. O Proxecto de urbanización desenvolverá a rede de hidrantes. Estableceranse en tódalas zonas de parque e xardín unha instalación de rego para un consumo mínimo diario de 20 m³/Ha. As bocas de rego serán dos mesmos materiais e modelos adoptados polo Concello, conectadas a redes independentes derivadas da rede xeral, cas súas correspondentes chaves de paso. A distancia entre as bocas de rego xustificarase de acordo coa presión da rede, de tal forma que os radios de acción se superpoñan o necesario, para non deixar espazos sen cubrir. ARTIGO 26.- CONDICIÓNS DO SANEAMENTO O saneamento realizarase cun sistema separativo, tal e como se reflicte nos Planos de Ordenación. Para o cálculo da rede de augas residuais, tomarase a referencia de 190 litros por habitante e día. Para o cálculo da rede de augas pluviais, os caudais tomaranse de datos pluviométricos oficiais. Ámbalas dúas redes realizaranse en condutos ou colectores soterrados, intercalando os pozos de rexistro necesarios para as acometidas dende os rueiros edificables no caso da rede de residuais, como dos sumidoiros no caso das pluviais. As piscinas e estanques que se poidan executar nas parcelas edificables, terán que estar conectadas necesariamente, a efectos de baleirado, á rede de pluviais. Para evitar grandes velocidades de evacuación, colocaranse pozos de resalto. A pendente mínima será do 0,5%. Nos inicios da rede de residuais, disporanse cámaras de descarga automática co obxecto de paliar os problemas derivados da baixa velocidade na época de estiaxe. O diámetro das conducións non será inferior a 30 cm. A velocidade de evacuación estará comprendida entre 4 e 0,6 metros por segundo. Esixirase, previo vertido á rede pública, a correspondente predepuración cando a composición do vertido non se axuste ás directrices do Medio Ambiente ou se supere a capacidade técnica da depuradora municipal. ARTIGO 27.- CONDICIÓNS DO SUBMINISTRO DE ENERXÍA ELÉCTRICA 1. Rede eléctrica de Media Tensión e Centro de Transformación.- A potencia prevista calcularase seguindo as Instrucións Complementarias ao vixente Regulamento Electrotécnico de Baixa Tensión. Para as zonas de uso residencial establécese unha potencia, prevista para toda a actuación, de 1.200 Kw. Os centros de transformación, deben ter acceso dende a vía pública. Serán de dobre entrada (bucle) co fin de alimentalos dende dous puntos distintos.2. Rede eléctrica de Baixa Tensión.- Para a determinación das demandas de enerxía eléctrica terase en conta o vixente Regulamento Electrotécnico de Baixa Tensión, considerándose para isto os seguintes apartados: - Nº de Kw que precisarán os edificios privados - Nº de Kw que precisarán as instalacións destinadas a equipamentos público. - Nº de Kw que precisará o alumeado público de viais e zonas axardinadas. Unha vez obtida a distribución de cargas coas distancias respectivas, dende estas e os Centros de Transformación, procederase ao cálculo de cada derivación, tendo en conta a capacidade admisible e a caída de tensión. Como criterio xeral, seguirase o da empresa subministradora. As fórmulas que se aplicarán para o cálculo son: P = 1,73. V. I. cos j S = 1,73. L. I. cos j 35 e Onde: P = potencia en W V = Tensión nominal entre fases I = Intensidade en amperios (A) cos j = Factor de potencia, estimado en 0,9 L = Lonxitude da derivación, en metros 35 = Condutividade para o alumeado e = Caída de tensión Para tódalas intensidades máximas admisibles nos condutores terase en conta a disposición ITC-BT-19 do vixente Regulamento Electrotécnico de Baixa Tensión. artigo 28.- condicións da instalación de alumeado público Como criterio xeral as liñas para alumeado de viais serán en cable de cobre 1.000 V. de secciones 4x10+T e 4x6+T, aloxadas en canalización independente en tubo de canalización illante corrugado tipo “Glassman” de 63 ou similares. As derivacións a puntos de luz serán de 2x2,5 mm² para báculos e 2x1,5 mm² para farois de menos entidade e potencia. En cada Centro de Transformación ao efecto, disporase dun armario illante con equipo de medida. Acaroado a este instalarase outro cos equipos de protección e accionamento axeitados, con posibilidade de dotación de célula fotoeléctrica e temporizador. A fórmula a aplicar para o cálculo do alumeado público, será: D = F. n. f Em. A Nas que: D = Distancia entre luminarias F = Fluxo luminoso da lámpada n = Factor de utilización f = Factor de conservación Em = Nivel luminoso mínimo A = Anchura da calzada As seccións do condutor calcularanse tendo en conta os dous efectos de densidade de corrente e de caída de tensión, non sendo esta superior ao 3% dende a orixe da instalación, segundo a Instrución ITC-BT-19 do Regulamento Electrotécnico de Baixa Tensión. Para o cálculo de secciones por densidade de corrente, aplicaranse as seguintes fórmulas: Tramos Monofásicos I = 1,8. P E. cos a Tramos Trifásicos I = 1,8. P 1,73. E. cos a Unha vez calculada a sección por densidade de corrente, aplicando as táboa da Instrución ITC-BT-19 do vixente Regulamento Electrotécnico de Baixa Tensión, comprobarase a súa validez polo cálculo da caída de tensión, mediante a aplicación das seguintes fórmulas: Tramos Monofásicos S = 2.1. l. cos a K. e Tramos Trifásicos S = 1,73.1. l. cos a K. e Onde: I = Intensidade nominal en amperios P = Potencia en vatios E = Tensión en voltios Cos a = Factor de potencia (En receptores ohmicos puros será a unidade) S = Sección do condutor en mm² l = Lonxitude do tramo en metros K = Coeficiente de condutibilidade, que toma o valor 56 para o cobre e 35 para o aluminio e = Caída de tensión en voltios 1,8 = Factor polo que hai que multiplicar a potencia das lámpadas cando estas sexan de descarga. Realizarase un estudo luminotécnico tendente a minimizar a contaminación luminosa. ARTIGO 29.- CONDICIÓNS DA REDE DE TELEFONÍA E TELECOMUNICACIÓNS Deixarase prevista unha rede de telefonía e telecomunicacións, segundo se describe no correspondente Plano de Ordenación. A instalación irá sempre baixo a beirarrúa, establecéndose un mínimo de 4 tubos de PVC de diámetro 63 mm. Disporanse arquetas distanciadas un mínimo de 100 m. Será de aplicación a lexislación vixente en telecomunicacións, así como as normas particulares das compañías subministradoras. ARTIGO 30.- CONDICIÓNS E TRATAMENTO DE ESPAZOS LIBRES E ZONAS VERDES 1. O Proxecto de Urbanización correspondente aos espazos libres reservados polo presente P. E. R. I. terán en conta a zonificación establecida a efectos da dotación dos servizos de rego e alumeado, dos elementos do mobiliario urbano e de xogo, do arborecido e da pavimentación das sendas e itinerarios peonís.2. Terase especial observancia á lexislación sobre accesibilidade e supresión de barreiras arquitectónicas, na definición de pendentes mínimas e máximas, pavimentos e bordos, niveis de iluminación e deseño do mobiliario en xeral.3. Co obxectivo de contribuír ao peche do ciclo hídrico establécese a obriga do emprego de pavimento filtrante nunha proporción mínima do 30% da superficie total so sistema de espazo libre.4. O mobiliario infantil das áreas de xogo cumprirá a normativa de seguridade vixente. ARTIGO 31.- RECOLLIDA DE LIXO Para o almacenamento dos lixos da urbanización, habilitaranse espazos que terán capacidade suficiente para albergar os contedores necesarios, conforme ao número, tamaño e tipo dos existentes no Concello e o seu sistema de recollida selectiva. Deseñaranse no Proxecto de Urbanización cos criterios básicos de funcionalidade e capacidade de minimizar o impacto visual dos contedores. Contarán cunha billa e un sumidoiro para proceder á súa periódica limpeza. ARTIGO 32.- MOBILIARIO URBANO O Proxecto de Urbanización definirá e localizará aqueles elementos de mobiliario urbano na urbanización, e que como mínimo serán os seguintes: - elementos de alumeado - bancos - papeleiras - xogos de nenos - sinalización de fincas A colocación de estes elementos en relación aos espazos peonís, deberán cumprir as distancias mínimas expostas na lexislación sobre accesibilidade e supresión de barreiras arquitectónicas. ARTIGO 33.- CONSERVACIÓN DA URBANIZACIÓN A conservación e mantemento da urbanización será a cargo do Concello, logo da recepción definitiva das obras.5.- CONDICIÓNS TÉCNICAS DAS OBRAS EN RELACIÓN COAS VÍAS, OS SERVIZOS E O MEDIO AMBIENTE ARTIGO 34.- DANOS ÁS VÍAS O SERVIZOS MUNICIPAIS Todo propietario que execute unha obra, de calquera natureza, será responsable ante o Concello dos danos que coa súa execución poida ocasionar nas vías públicas ou servizos municipais. ARTIGO 35.- OBRAS QUE AFECTAN A SERVIZOS PÚBLICOS Se as obras que se executan afectan a servizos de carácter xeral ou público, os propietarios comunicarano por escrito ás empresas correspondentes ou entidades administrativas, con oito días de antelación ao comezo das mesmas, en cuxo prazo ditas empresas ou entidades deberán tomar as medidas oportunas en evitación de danos propios ou a terceiros, dos que serán responsables dende a finalización do prazo anteriormente mencionado. ARTIGO 36.- PROVISIÓN DE ESCOMBROS E MATERIAIS Os escombros e provisións de materiais, non poderanse amontoar na vía pública, nin apoiados nos valados ou muros de peche. ARTIGO 37.- ESTADAS E MATERIAL AUXILIAR Tódalas estadas auxiliares da construción, deberanse executar baixo dirección facultativa competente e dotaráselles das precaucións necesarias para evitar que os materiais e ferramentas de traballos poidan caer á rúa, na que se colocarán as sinais de precaución que en cada caso sexan convenientes. En toda clase de construción, así como no uso de maquinaria auxiliar da mesma, gardaranse as precaucións de seguridade no traballo, esixidas polas leis vixentes en cada momento sobre a materia. ARTIGO 38.- VALADO DE OBRAS 1. En toda obra de nova planta ou derribo, e nas de reforma ou conservación que afecten ás fachadas, terá que se colocar un valado de protección de 2 metros de altura, como mínimo, de materiais que ofrezan seguridade e conservación decorosa, e situada á distancia máxima de 2 metros da aliñación oficial. En todo caso, deberá quedar remetida do bordo, ao menos 0,60 metros, para permitir o paso de peóns.2. Cando por circunstancias especiais non se faga aconsellable a aplicación de ditas normas, o técnico municipal correspondente, fixará as características do valado, pudendo ordenar a súa desaparición total no momento en que rematen os traballos indispensables en planta baixa, continuando as obras nas plantas superiores, previa colocación dunha estada de protección que permita o tránsito pola beirarrúa e ofreza as debidas seguridades para a circulación na vía pública.3. Cando as obras ou instalacións poidan supor, de seu ou no seu montaxe, un perigo para os viandantes, esixirase, durante as horas de traballo, a colocación na rúa dunha corda ou palenque cun operario que advirta do perigo. Cando as características do tránsito o aconsellen, poderase limitar o traballo en determinadas horas.4. Nas zonas en que sexa obrigatorio o recuamento, o valado colocarase na aliñación oficial. Non será obrigatoria cando estea construído o peche definitivo.5. A instalación de valado enténdese sempre con carácter provisional, en tanto dure a obra. Por isto dende o momento en que transcorra un mes sen dar comezo as obras, o estean interrompidas, deberá suprimirse o valado e deixar libre a beirarrúa ao tránsito público. ARTIGO 39.- CAUTELAS E CONDICIONANTES PARA A PROTECCIÓN DO MEDIO AMBIENTE - A maquinaria empregada no proceso de urbanización cumprirá coa normativa de emisión que lle resulte de aplicación, debendo dispor de documentación acreditativa ao respecto. - No caso de efectuar voaduras, no seu deseño e execución, levaranse a cabo as medidas protectoras e correctoras necesarias co fin de minimizar as afeccións debidas ao ruído, vibracións, po e proxeccións de materiais. - Queda prohibida a queima de restos ou calquera tipo de material, sen a autorización correspondente. - Co fin de evitar posibles alteracións da calidade do aire por emisión de po á atmosfera durante a fase de execución, debido á acción da maquinaria e dos movementos de terra, levarase a cabo o rego de camiños e zonas de obra e o recubrimento cun toldo impermeable dos camións que transporten o material. Ademais, procederase ao lavado das rodas dos camións á saída da zona das obras. - Estarase ao disposto á lexislación vixente na protección contra a contaminación acústica así como no estipulado, no seu caso, na ordenanza municipal do Concello de Arteixo. - Durante a fase de obras disporase dun sistema de recollida, condución e decantación das augas pluviais ou das procedentes do rego da zona das obras caídas no interior da superficie de actuación. - O deseño dos dispositivos de drenaxe da rede viaria realizarase de xeito que se evite a formación de asolagamentos ou deposicións nos puntos de incorporación á rede natural. - Prohíbese verter nos canles fluviais restos de formigón ou cemento, ou lavar materiais ou ferramentas que estiveran en contacto con eles, así como os cambios de aceite da maquinaria de construción. Ademais non se depositarán na zona de servidume nin en lugares próximos, ningún tipo de material que se poida incorporar a estes por esbarramento ou por asolagamento. - De forma previa ao comezo efectivo das obras, procederase a delimitar o terreo afectado por estas, de xeito que se minimice a afección do proxecto sobre o territorio. Igualmente definiranse os camiños a utilizar no marco do proceso construtivo, debendo estar xustificado o emprego de zonas diferentes aos trazados dos camiños definitivos. - Retiraranse e amontoará a terra vexetal procedente das labores de escavación e movementos de terras co obxecto de empregala posteriormente no proceso de restauración paisaxística das zonas verdes e dos espazos afectados polas obras. Esta terra vexetal mentres permaneza almacenada non poderá ser mesturada con ningún tipo de escombros. - Os montóns de terra vexetal teranse que facer de modo que se impida o seu deterioro por compactación (por paso de maquinaria) ou por erosión hídrica. No caso de que o período de almacenamento sexa prolongado e non apareza vexetación espontánea nos montóns, realizaranse sementeiras de herbáceas (gramíneas e leguminosas) con aportes de mulch suficiente para manter entre un 5% e un 6% de materia orgánica. - Naquelas zonas afectadas por movementos de terra, escavacións e en xeral todas aquelas operacións de obra que supoñan a aparición de superficies núas, procederase á súa revexetación unha vez se alcancen as superficies definitivas, co obxecto de evitar a aparición de fenómenos erosivos. - Previamente á realización de tarefas de mantemento e reparación da maquinaria de obra non apta para circular por estrada, deberase dispor na zona dos medios necesarios para evitar a chegada de vertidos accidentais ao solo, facilitando a súa recollida. No caso da maquinaria apta para esta circulación, estas tarefas deberanse realizar en talleres autorizados. - Delimitarase, ademais, un espazo destinado a acollida das instalacións auxiliares á obra (parque de maquinaria, zona de almacenamento de materiais, etc.). Deberase localizar en espazos carentes de valores ambientais relevantes, e estar dotada dos equipamentos necesarios para asegurar un funcionamento ambientalmente seguro de ditas instalacións. - Tódolos residuos xerados xestionaranse conforme á lexislación vixente de aplicación, en función da súa natureza, primando o seo reciclaxe ou reutilización fronte ao vertido. Ademais almacenaranse en contedores, ata a súa entrega a xestor autorizado, situados na zona de instalacións de obra, atendendo aos criterios de almacenamento establecidos na lexislación vixente e sinalizando claramente a súa presenza, debéndose informar ao persoal da obra sobre a situación destas zonas. - No caso de que se precise material procedente de canteiras para o desenvolvemento das obras, este deberá proceder de canteiras autorizadas. Ademais estúdase a posibilidade de que parte dos materiais a usar para a urbanización (para bases ou subbases dos viais, para a fabricación de formigonados, para pavimentar as vías auxiliares, para recheos pouco esixentes xeotecnicamente, etc.), procedan de plantas de reciclaxe de residuos de construción e demolición. - Respectarase sistematicamente todo tipo de vexetación existente que non estea afectada directamente pola execución da obra. Ademais, procederase ao balizado ou á sinalización da zona verde co obxecto de evitar afeccións innecesarias sobre ela. - Para a realización de poda das especies arbóreas débese ter en conta o dispostos no Regulamento de Montes, tendo que facer a correspondente comunicación de poda ou solicitude de autorización, segundo o caso. - Os restos vexetais que se produzan, deberán ser xestionados correctamente prevalecendo sempre a súa valorización. No caso de depositalos no terreo, deberán ser triturados e distribuídos homoxeneamente, para permitir unha rápida incorporación ao solo. - Tódalas árbores e sementes a empregar reunirán as condicións suficientes de pureza, potencia xerminativa e ausencia de pragas e enfermidades que garanten o éxito da revexetación. - Procederase ao rego regular, ao abonado mineral de reforzo anual e á resementeira das superficies nas que aparezan calvas e/ou avultamentos ata que se asegure a viabilidade da revexetación. - Estableceranse as medidas correctoras necesarias co fin de minimizar a contaminación luminosa. - Establecerán medidas encamiñadas ao mantemento das infraestruturas locais existentes que sexan utilizadas na execución do proxecto, procedéndose á reparación dos estragos ou danos ocasionados nelas, de ser o caso.6.- NORMAS DE PARCELACIÓN ARTIGO 40.- XENERALIDADES Enténdese por parcelación a subdivisión simultánea o sucesiva de parcelas, o a agrupación das mesmas previstas na ordenación do P. E. R. I. Toda agrupación o segregación das parcelas citadas anteriormente deberán: - Respectar a estrutura urbanística que fixa o P. E. R. I. - Facer posible as acometidas dos demais servizos urbanísticos. - Deseñar parcelas edificables de acordo coa normativa do P. E. R. I. Toda parcelación estará sometida a previa licenza municipal. ARTIGO 41.- AGRUPACIÓN DE PARCELAS Permítese agrupar parcelas para formar outras de maiores dimensións. As parcelas resultantes estarán suxeitas, en todo caso, ás prescricións que as Ordenanzas Particulares sinalan. ARTIGO 42.- SEGREGACIÓN DE PARCELAS. PARCELA MÍNIMA Poderanse dividir parcelas para formar outras de menor tamaño, sempre que cumpran os seguintes requisitos: - As parcelas resultantes non serán menores da mínima establecida para cada zona nas ordenanzas particulares. - Cada unha das novas parcelas cumprirá cos parámetros reguladores da ordenación establecida nos Proxectos de Compensación. - Resólvese adecuadamente a dotación de tódolos servizos existentes para cada unha das parcelas resultantes. - Se con motivo da subdivisión de parcelas fora preciso realizar obras de urbanización, estas executaranse con cargo ao titular da parcela orixinaria. - A esixencia de prazas de aparcamento privadas repartirase proporcionalmente á edificabilidade de cada parcela. - A nova parcelación, así mesmo, será obxecto de licenza municipal. PLAN DE ETAPAS. A efectos da xestión e a execución integral do planeamento, o ámbito está constituído por DOUS POLÍGONOS. O sistema de actuación será o de COMPENSACIÓN, cos contidos previstos na lexislación urbanística. Os Proxectos de Urbanización serán realizados polos propietarios a través das correspondentes xuntas de compensación, que levarán así mesmo, a contratación para a execución das obras nos termos do Art.176 de R. G. U. e en xeral a xestión e execución da urbanización, sen prexuízo das facultades de vixilancia e inspección que atribúe ao Concello o Ordenamento Xurídico. PRAZOS: Dadas as características do ámbito de ordenación, establécense os seguintes prazos para o desenvolvemento do P. E. R. I.: Polígono 1 - Presentación do Proxecto de Compensación: catro (4) anos dende a aprobación definitiva do P. E. R. I. - Presentación do Proxecto de Urbanización: catro (4) anos dende a aprobación definitiva do P. E. R. I. - Execución do Proxecto de Urbanización: un (1) ano dende a aprobación definitiva do Proxecto de Urbanización. Este prazo poderá ser ampliado nun ano máis sempre e cando a execución das obras alcance o 50% das proxectadas. Polígono 2 - Presentación do Proxecto de Compensación: catro (4) anos dende a aprobación definitiva do P. E. R. I. - Presentación do Proxecto de Urbanización: catro (4) anos dende a aprobación definitiva do P. E. R. I. - Execución do Proxecto de Urbanización: un (1) anos dende a aprobación definitiva do Proxecto de Urbanización. Este prazo poderá ser ampliado nun ano máis sempre e cando a execución das obras alcance o 50% das proxectadas. A edificación dos solares de titularidade privada se realizará nun prazo máximo de catro anos (4 anos) dende a recepción das obras de urbanización. Conservación da urbanización A conservación das obras de urbanización e o mantemento das dotacións e instalacións dos servizos públicos serán a cargo do Concello de Arteixo. Garantías do cumprimento dos compromisos co concello A propiedade prestará a garantía do exacto cumprimento dos deberes de execución do Plan, por importe do porcentaxe establecido pola lexislación vixente do custo estimado para a implantación dos servizos e a execución das obras de urbanización e de conexión cos sistemas existentes. Esta garantía poderá constituírse mediante calquera dos mecanismos previstos na lexislación de contratos das administracións públicas, deberá prestarse na prazo máximo de tres meses dende a aprobación definitiva do proxecto de urbanización e se cancelará, por petición da propiedade, unha vez recibida a urbanización nos termos expresados pola lexislación urbanística. Arteixo, 30 de outubro de 2017 P. D. O Concelleiro do Departamento de Urbanismo e Medio Ambiente (Decreto nº 1336 de data 06/07/2015) Asdo.: Luís Alberto Castro Calvete